# Referat fra bestyrelsesmøde i DNS tirsdag d. 19/9-2023 kl.20.00

Deltager: Henrik Birn, Bo Broberg, Anders Nordholm, Line Aas Mortensen, My Svensson og Dorthe Mørck.

Afbud: Mads Hornum.

1. Godkendelse af dagsorden.

* Godkendt

1. Lukning af Topica, betydning for DNSL

* Henrik orienterede om, at RKKPs bestyrelse som følge af et krav om besparelse, har besluttet, at DNSL ikke længere skal kunne benytte sig af Topica til indrapportering af data fra afdelingerne til DNSL. DNSL er ikke blevet hørt i denne beslutning og er først blevet orienteret pr. mail primo september. Det er 3 af de 6 databaser, der benytter Topica, der ikke længere vil have adgang til dette. Henrik har været i kontakt med de to andre databaser, og sammen med Dansk Urogynækologisk Database skrevet et brev til RKKPs ledelse. I brevet understreges de alvorlige konsekvenser for DNSL og de registre, vi er med til at understøtte (f.eks. ERA og Scandiatransplant).

Bestyrelsen blev også enig om at sende en orienterende mail til cheflæger på alle nefrologiske afdelinger.

1. Tilbud til DNS om at indgå i NUDGING-projekt

* Henrik orienterede om, at DNS har fået et lidt usædvanligt tilbud om at være medinvestigator i et videnskabeligt "NUDGING"-projekt. Tilbuddet kommer fra professor Tor  
  Biering-Sørensen, leder af Center for translationel kardiologi og  
  pragmatiske, randomiserede forsøg på KU.

1. Evt.

* Ingen punkter under evt.

1. Møde med Tor Biering om NUDGING-projekt (ca. kl. 20.45)

* Professor Tor Biering informerede om NUDGING-projektet, og der var mulighed for bestyrelsen at stille uddybende spørgsmål.

Bestyrelsen aftalte, at vi vil tage beslutning om evt. deltagelse i projektet ved næste bestyrelsesmøde d. 12/10-2024.